label_title: Campionatul European de Fotbal 1996
label_desc: Campionatul European de Fotbal 1996, sau uzual Euro 1996, a fost a 10-a ediție a Campionatului European de Fotbal, un turneu de fotbal destinat națiunilor europene desfășurat din patru în patru ani. Turneul, găzduit de Anglia, a început pe 8 iunie 1996 și s-a încheiat cu finala de pe stadionul Wembley din Londra, pe 30 iunie 1996, în urma căreia Germania a câștigat al treilea său titlu european din istorie, învingând Cehia cu 2-1. A fost prima finală a unei competiții majore interțări decisă în urma golului de aur.